ประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกพ.ศ. ๒๕๕๓ โดยที่เป็นการสมควรกำหนดหลักเกณฑ์การต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกเพื่อให้การต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกเป็นไปด้วยความเรียบร้อยและมีประสิทธิภาพอาศัยอำนาจตามความในมาตรา๗ และมาตรา ๓๑ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุข โดยคำแนะนำของคณะกรรมการการประกอบโรคศิลปะออกประกาศไว้ดังต่อไปนี้ข้อ๑ผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกต้องเป็นผู้ได้รับหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกและไม่เคยถูกลงโทษพักใช้หรือเพิกถอนหนังสืออนุญาตหรือกระทำความผิดอันเป็นการฝ่าฝืนพระราชบัญญัติการประกอบโรคศิลปะพ.ศ. ๒๕๔๒ หรือพระราชบัญญัติที่เกี่ยวข้องข้อ๒ นอกจากคุณสมบัติตามข้อ ๑ แล้วผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกต้องมีคุณสมบัติข้อใดข้อหนึ่งภายในสองปีก่อนกำหนดวันขอต่ออายุหนังสืออนุญาตดังต่อไปนี้๒.๑ได้ทำการประกอบโรคศิลปะโดยอาศัยศาสตร์ไคโรแพรคติกในสถานพยาบาลของรัฐหรือสถานพยาบาลตามพระราชบัญญัติสถานพยาบาล พ.ศ. ๒๕๔๑เป็นเวลาไม่น้อยกว่าหกเดือน๒.๒ได้รับการอบรมความรู้เกี่ยวกับไคโรแพรคติก ซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกรับรอง๒.๓เข้าร่วมประชุมสัมมนาความรู้เกี่ยวกับไคโรแพรคติก ซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะ โดยอาศัยศาสตร์ไคโรแพรคติกรับรอง๒.๔ เขียนบทความทางวิชาการเกี่ยวกับไคโรแพรคติก ลงในวารสารนิตยสาร เอกสารเผยแพร่ของสมาคมที่เกี่ยวกับไคโรแพรคติกหรือบทความทางวิชาการเกี่ยวกับไคโรแพรคติกที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกรับรอง๒.๕ได้รับเชิญเป็นวิทยากรให้ความรู้เกี่ยวกับไคโรแพรคติกซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกรับรองข้อ ๓ผู้ขอต่ออายุหนังสืออนุญาตให้ประกอบโรคศิลปะโดยอาศัยศาสตร์ไคโรแพรคติก ให้ยื่นคำขอต่ออายุหนังสืออนุญาตตามแบบคพ. ๕ที่แนบท้ายประกาศนี้ด้วยตนเองหรือมอบอำนาจให้บุคคลอื่นพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพ กระทรวงสาธารณสุขก่อนหนังสืออนุญาตฉบับเดิมหมดอายุสามสิบวันข้อ๔ผู้ขอต่ออายุหนังสืออนุญาตที่มีเหตุสุดวิสัยไม่สามารถดำเนินการต่ออายุหนังสืออนุญาตภายในระยะเวลาที่กำหนดตามข้อ๓ สามารถขอต่ออายุหนังสืออนุญาตภายหลังหนังสืออนุญาตฉบับเดิมหมดอายุสามสิบวันหากพ้นกำหนดดังกล่าวจะถือว่าผู้นั้นพ้นสถานภาพการเป็นผู้ได้รับหนังสืออนุญาตให้ประกอบโรคศิลปะโดยอาศัยศาสตร์ไคโรแพรคติก ทั้งนี้ให้คณะกรรมการการประกอบโรคศิลปะพิจารณาเป็นราย ๆ ไปข้อ๕ในระหว่างที่การดำเนินการต่ออายุหนังสืออนุญาตไม่แล้วเสร็จ ให้ถือว่าผู้ขอต่ออายุหนังสืออนุญาตยังคงมีสภาพการเป็นผู้ได้รับหนังสืออนุญาตให้ประกอบโรคศิลปะโดยอาศัยศาสตร์ไคโรแพรคติกจนกว่าจะมีคำวินิจฉัยเป็นอย่างอื่นข้อ๖หากมีปัญหาการปฏิบัติตามประกาศนี้ให้ประธานคณะกรรมการการประกอบโรคศิลปะเป็นผู้วินิจฉัยชี้ขาดข้อ๗[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๙ มีนาคม พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุข[เอกสารแนบท้าย]๑.แบบคำขอต่ออายุหนังสืออนุญาตให้บุคคลทำการประกอบวิชาชีพโดยอาศัยศาสตร์ไคโรแพรคติก(แบบ คพ.๕)(ดูข้อมูลจากภาพกฎหมาย)ปริยานุช/จัดทำ๑๐ มิถุนายน๒๕๕๓นันท์นภัสร์/ตรวจ๑๐ มิถุนายน๒๕๕๓โชติกานต์/ปรับปรุง๑๔ พฤศจิกายน๒๕๕๙[๑]ราชกิจจานุเบกษา เล่ม ๑๒๗/ตอนพิเศษ ๕๒ ง/หน้า ๑๓/๒๖ เมษายน ๒๕๕๓